Qırğ
Qırğ (be Tırki: Kırğanlı) namey yew eşira Zazayano. 
Eşira Qırğan zêdêri Xozat, Pulur u Pılemoriye de cıwiyena. Eşira Qırğan, konfederasyonê Şıx Hesenan ra ama. Çar lacê Şıx Heseni est bi: Abbas, Qırğ, Qerebal, Ferhat.

Eşira Qırğan de zaf ezbeti estê. Zazoxli (Şeteriyan), Şatoxli (Şeteriyan), Sarxanan (Saruhan), Xeriban (Garip uşağı), Mirosan (Şatoxli), Balıkan (Şatoxli), Şix Qanan, Xelilan, Mengûsan, Çerkan, Demiran, Mıstıkan, Qaraman, Remkan/Gewrekan, Remkan, Abıkan, Partikan, Laçikan. 

Khal Qırğ, pirbabê na aşiro. Eslê xo, namê xo Hesen Ağa bi. Labêle gorê sanıke yan pirê xo yan musayıbê xo Qere Sılêman kışiyay. Tepiya Hesen Ağa, hêfê xo cêno û çewres mordem kışeno. Tepiya namê xo Khal Qırğ bi, yanê ebe Tırkî «Yaşlı Kırk». Bınê versiyonê na sanıke pirê Hesen Ağay kışiyo û serba hêfê xo hıris û new Şıx Hesenıci gıre da, ey rê û leqebê Hesen Ağay biyo Khal Qırğ zê Cemê Qırğleru. 

Ağayê aşira Qırğu destê ezbeta Satoli/Şatoxli. Pêra Satoli niawo ra: Çê Mirosê, Çê Siley Pasayê, Çê Gul Mustafayi, Çê Usêni, Çê Dewreşi.  Satoli Pil zamayê Khal Qırğiyo. Satoli Pil dewa Seteriye ra amo. Gorê tayê rivayetê mezela xo yan Ağdat de yan Kırmêl dero. Cıniya Satoli Pil, Satea ke çêna/kêna Khal Qırğiya. 

Lazê Satoli Pil u Sate, Satoli  Sileman Ağayi mezela xo dewa Muşkirage de. Piyê Miros Ağay namê xo Satoli bi.
Lazê Satoli Sileman Ağayi, Satoli Ali Ağayi mezela xo dewa Dewreş Cemal de. Lazê Satoli Ali Ağayi, Satoli Mahmud Ağayi 1848 de tepiya operasyonê Osmanîye surgun biyo Vidin Bulgaristan de uca de merdo. Satoli Mahmud Ağayi 7 lacê xo estbî, namê lacanê xo nawo: Miros Ağa, Dewrês Ağa, Paşay Ağa, Usên Ağa, Gul Mustafa Ağa, Lilo Ağa, Kureş Ağa.

Ezbeta Zazoxli u Şatoxli jû kokê ra yenê. Zazoxli Şeteriye de Ağa bi u uca de mendo. Şatoxli bırayê cı bi u şiyo Muşkirage.

Mensubanê eşire namekerdış 
 Mensubanê eşira Qırğan rê Qırğıci vanê.
 Keso ke mensubê eşira Qırğano cı rê Qırğıc vaciyeno. 
 Kesa ke mensuba eşira Qırğana cı rê Qırğıce vaciyena.

Bıvênên 
 Eşire
 Welat
 Dewlete

Eşirê Dêsımi
Eşiri